
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS SOCIALINĖS PRIEŽIŪROS AKREDITAVIMO TVARKOS APRAŠO PATVIRTINIMO

2021 m.  lapkričio       d. Nr. AT-

Vadovaudamasis Lietuvos Respublikos vietos savivaldos įstatymo 6 straipsnio 12 punktu, 18 straipsnio 1 dalimi, 29 straipsnio 8 dalies 2 punktu, Lietuvos Respublikos socialinių paslaugų įstatymo 13 straipsnio 1 ir 6 dalimis, Akredituotos vaikų dienos socialinės priežiūros teikimo reikalavimais ir rekomendacijomis, patvirtintomis Lietuvos Respublikos socialinės apsaugos ir darbo ministro 2020 m. liepos 10 d. įsakymu Nr. A1-658 „Dėl Akredituotos vaikų dienos socialinės priežiūros teikimo reikalavimų ir rekomendacijų patvirtinimo“, Socialinės priežiūros akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymo Nr. A1-622 „Dėl Socialinės priežiūros akreditavimo tvarkos aprašo patvirtinimo“:
1. T v i r t i n u Šakių rajono savivaldybės socialinės priežiūros akreditavimo tvarkos aprašą.
2. P r i p a ž į s t u netekusiu galios Šakių rajono savivaldybės administracijos direktoriaus 2020 m. spalio 1 d. įsakymą Nr. AT-839 „Dėl Šakių rajono savivaldybės socialinės priežiūros akreditavimo tvarkos aprašo patvirtinimo“ su visais jo pakeitimais ir papildymais.
            3. P a v e d u paskelbti šį įsakymą Šakių rajono savivaldybės interneto svetainėje www.sakiai.lt. ir Teisės aktų registre.
            Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius                                                                              Dainius Grincevičius




Parengė
Socialinės paramos skyriaus
socialinė darbuotoja

Rima Valaitienė

PATVIRTINTA
Šakių rajono savivaldybės
administracijos direktoriaus 2021 m.
lapkričio       d. įsakymu Nr. AT-



ŠAKIŲ RAJONO SAVIVALDYBĖS SOCIALINĖS PRIEŽIŪROS AKREDITAVIMO TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės (toliau – Savivaldybė)  socialinės priežiūros akreditavimo tvarkos aprašas (toliau – Tvarkos aprašas) nustato įstaigos, pageidaujančios teikti akredituotą socialinę priežiūrą funkcijas, veiklos organizavimo ypatumus, prašymų ir dokumentų, reikalingų akredituotai socialinei priežiūrai teikti, pateikimą, jų vertinimą, socialinės priežiūros akreditavimo procedūras, akredituotos vaikų dienos socialinės priežiūros teikimo reikalavimus ir rekomendacijas, Savivaldybės įgaliojimus bei funkcijas ir akredituotą socialinę priežiūrą teikiančių įstaigų apskaitą.
2. Socialinės priežiūros paslaugas teikiančių įstaigų akreditavimo tikslas – įvertinti įstaigos, norinčios teikti akredituotą socialinę priežiūrą, pasirengimą teikti šias paslaugas. 
3. [bookmark: part_b9ef4af25bd846429e9ba3ee7637f624]Socialinės priežiūros paslaugas teikiančių įstaigų akreditavimo uždaviniai:
3.1. [bookmark: part_142923c17870458c903c24a17eaff10c]įvertinti įstaigos potencialą ir pasirengimą organizuoti socialinės priežiūros paslaugas;
3.2. užtikrinti socialinės priežiūros paslaugas teikiančios įstaigos veiklos kokybę ir kontrolę.
4. Tvarkos apraše vartojamos sąvokos atitinka Lietuvos Respublikos socialinių paslaugų įstatyme, Lietuvos Respublikos biudžetinių įstaigų įstatyme, Lietuvos Respublikos vietos savivaldos įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos vaiko minimalios ir vidutinės priežiūros įstatyme ir Lietuvos Respublikos gyvenamosios vietos deklaravimo įstatyme apibrėžtas sąvokas.
II SKYRIUS
PRAŠYMŲ IR DOKUMENTŲ PATEIKIMAS, JŲ VERTINIMAS

5. [bookmark: part_2f1946800e28422f836fc5e501694250]Įstaiga, pageidaujanti teikti akredituotą socialinę priežiūrą (toliau – Pareiškėjas), Savivaldybei, kurios teritorijoje vykdys (vykdo) veiklą, pateikia Šakių savivaldybės administracijai nustatytos formos prašymą leisti teikti akredituotą socialinę priežiūrą (toliau – prašymas) (Tvarkos aprašo 1 priedas). Prašymas turi būti užpildytas lietuvių kalba, pasirašytas įstaigos vadovo ar jo įgalioto asmens. Prašymas turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/E, nustatytus kvalifikuotam elektroniniam parašui keliamus reikalavimus. Jei Pareiškėjas vykdo veiklą skirtingose savivaldybėse, jis gali joms teikti kelis Tvarkos aprašo 5 punkte nurodytus prašymus dėl akredituotos socialinės priežiūros teikimo. 
6. [bookmark: part_909d0064be92491fa8fe66a9ab641344]Pareiškėjas kartu su prašymu privalo pateikti šiuos lietuvių kalba surašytus dokumentus (arba jų vertimus, patvirtintus vertėjo, pareiškėjo vadovo ar jo įgalioto asmens) ar jų kopijas:
6.1. [bookmark: part_b2d7f3afc35445e6b1028a3951e737d0]įstaigos steigimo dokumentą (pvz., įstatus, nuostatus, registravimo pažymėjimą);
6.2. [bookmark: part_08b7782a17ba4e3c99352e395c233c51]jei pareiškėjui atstovauja ne jo vadovas, – dokumentą, patvirtinantį asmens teisę veikti pareiškėjo vardu;
6.3. [bookmark: part_32913756c07d4fa68f9157f775f22310]asmens, turinčio teisę veikti pareiškėjo vardu, pasirašytą deklaraciją (Tvarkos aprašo 2 priedas);
6.4. jei paslaugoms teikti, vadovaujantis Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (toliau – Katalogas), būtinos patalpos:
6.4.1. dokumentus, patvirtinančius teisę naudotis patalpomis (pvz., valstybės įmonės Registrų centro išrašą (nuorašą) ir (ar) patalpų nuomos ir (ar) panaudos sutartis);
6.4.2. dokumentus, patvirtinančius patalpų, kuriose bus teikiama (teikiama) akredituota socialinė priežiūra, atitiktį VDC (toliau – Vaikų dienos centras) reikalavimuose ir rekomendacijose ir (ar) Socialinės priežiūros reikalavimuose patalpoms nustatytiems reikalavimams (pvz., patalpų planus);
6.5. įstaigos, kuri teiks (teikia) akredituotą socialinę priežiūrą, darbuotojų išsilavinimą, nurodytą VDC reikalavimuose ir rekomendacijose ir (ar) Socialinės priežiūros reikalavimuose, pagrindžiančius dokumentus (pvz.: diplomus, kvalifikacinius ir (ar) mokymų baigimo pažymėjimus).
6.6. įstaigos, kuri teiks (teikia) akredituotą socialinę priežiūrą, pareigybių ir darbuotojų skaičiaus sąrašą;
6.7. [bookmark: part_ff49775669a14b1d83413c697221d645][bookmark: part_493e6bae3a3543e984c686a8331c3675][bookmark: part_32191c94d4f14658b3e41a2f156be801]informacija apie paslaugų gavėjų skaičių (akredituotos vaikų dienos socialinės priežiūros teikėjams - išvardinti pagal amžiaus grupes).
7. [bookmark: part_84f2cdd61beb4085825b331422f28473]Įstaigos, kurių steigėja yra Savivaldybė, Tvarkos aprašo 6.1, 6.4–6.6 papunkčiuose nurodytų dokumentų neteikia, jei Savivaldybės administracija šią informaciją turi ar gali gauti pati.
8. [bookmark: part_15c29fb202a34ad3ba5f652a9102b68f]Tvarkos aprašo 5 ir 6 punktuose nurodyti dokumentai su lydraščiu gali būti pateikiami vienu elektroniniu laišku Savivaldybės administracijos nurodytu elektroninio pašto adresu: savivaldybe@sakiai.lt. Šie dokumentai vienu laišku gali būti pateikiami naudojant specialias didelės apimties byloms siųsti pritaikytas programas ir (ar) mainavietes internete. 
9. [bookmark: part_b8385017309a41778e2b18eef6538b71][bookmark: part_ea5bf316a1154325acc406a392ea8417]Savivaldybės administracijos direktoriaus įsakymu sudaryta komisija (toliau – Komisija), gavusi Tvarkos aprašo 5 punkte nurodytą prašymą, užpildo atitikimo nustatytiems akredituotos socialinės priežiūros teikimo reikalavimams vertinimo formą (Tvarkos aprašo 4 priedas), kurioje įvertina, ar:
9.1. pareiškėjas atitinka VDC reikalavimuose ir rekomendacijose ir (ar) Socialinės priežiūros reikalavimuose nustatytus reikalavimus personalo išsilavinimui ir patalpoms (jei paslaugoms teikti, vadovaujantis Katalogu, patalpos yra būtinos);
9.2. [bookmark: part_1506c40e07b0438188e1a0f2bfc80af5]prašymas užpildytas Tvarkos aprašo 5 punkte nustatyta tvarka ir jame pateikta visa reikalinga informacija;
9.3. [bookmark: part_06343494071c47aeb1a3a2c82d4f9c64][bookmark: part_06d9bf680081485490296f4e24677f59]pateikti visi Tvarkos aprašo 6 punkte nurodyti dokumentai.
10. [bookmark: part_cc423b62f73a49789cd0cfd706d6d3e0]Komisija, nustačiusi, kad Pareiškėjas prašyme nenurodė visos reikalingos informacijos, pateikė ne visus Tvarkos aprašo 6 punkte nurodytus dokumentus, dokumentai netinkamai įforminti, apie tai per 5 darbo dienas nuo jų gavimo dienos raštu informuoja juos pateikusį Pareiškėją, prašydamas pateikti (patikslinti) atitinkamus dokumentus ir (ar) informaciją, ir nustato terminą reikalingiems dokumentams ir (ar) informacijai pateikti (patikslinti). Jei per nustatytą terminą Pareiškėjas trūkstamų dokumentų ir (ar) informacijos nepateikia (nepatikslina), priimamas sprendimas įstaigos pateikto prašymo ir dokumentų vertinimo procedūrą nutraukti. Apie tai įstaiga informuojama raštu, nurodant jos nutraukimo priežastį.
11. [bookmark: part_fb299e5fe8f347f69c6f664219a8fb4d]Tvarkos aprašo 9 ir 10 punktuose nurodyta procedūra atliekama ne ilgiau nei per 30 kalendorinių dienų nuo Tvarkos aprašo 5 punkte nurodyto prašymo gavimo dienos.
12. Sprendimą dėl prašymo ir dokumentų vertinimo procedūros nutraukimo priima Komisija.
III SKYRIUS
TEISĖS TEIKTI AKREDITUOTĄ SOCIALINĘ PRIEŽIŪRĄ SUTEIKIMAS

13. [bookmark: part_6356eeb728f746f0b96b26adccf9e8dd]Komisijai nustačius, kad Pareiškėjas prašyme nurodė visą reikalingą informaciją, pateikė visus reikalingus Tvarkos aprašo 6 punkte nurodytus tinkamai įformintus dokumentus, priima rekomendacinio pobūdžio sprendimą dėl teisės teikti akredituotą socialinę priežiūrą suteikimo, kuri įforminama protokole. Komisijos priimami sprendimai patvirtinami Savivaldybės administracijos direktoriaus įsakymu. Apie priimtą sprendimą Pareiškėjas per 3 darbo dienas nuo šio sprendimo priėmimo dienos informuojamas raštu, pateikiant sprendimo kopiją.
14. [bookmark: part_c2428de452944ed8b1ed88392070f126]Savivaldybės administracijos Socialinės paramos skyriaus atsakingas specialistas įveda informaciją apie įstaigą, kuriai suteikta teisė teikti akredituotą socialinę priežiūrą (prašymo datą, savivaldybės, kurioje bus teikiama akredituota socialinė priežiūra, pavadinimą, įstaigos, kuriai suteikta teisė teikti akredituotą socialinę priežiūrą, kodą, pavadinimą, kontaktus (telefono ryšio numerį ir elektroninio pašto adresą), pažymi gavėjus, kuriems prašoma leisti teikti akredituotą socialinę priežiūrą, socialinės priežiūros teikimo vietos kontaktus (veiklos adresą, telefono ryšio numerį ir elektroninio pašto adresą), nurodo vietų skaičių įstaigoje, kurioje bus teikiama akredituota socialinė priežiūra, įveda sprendimo dėl teisės teikti akredituotą socialinę priežiūrą priėmimo datą (jei prašoma leisti teikti vaikų dienos socialinę priežiūrą, pažymi, kokią negalią turinčius vaikus įstaiga gali priimti, ar patekimas į įstaigos patalpas pritaikytas neįgaliesiems) į Socialinės paramos šeimai informacinę sistemą (toliau – SPIS).
15. Socialinių paslaugų įstaigos, teikiančios akredituotą socialinę priežiūrą, finansuojamos Socialinių paslaugų finansavimo ir lėšų apskaičiavimo metodikoje, patvirtintoje Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, nustatyta tvarka.
16. [bookmark: part_9650835bd747401c8892a54667934d62]Įstaiga, kuriai suteikta teisė teikti akredituotą vaikų dienos socialinę priežiūrą, raštu kreipiasi į Savivaldybės administraciją dėl asmeniui (šeimai) teikiamų socialinių paslaugų išlaidų finansavimo sutarties sudarymo, išskyrus Savivaldybės įstaigas, kurių steigėja yra Savivaldybė. 
17. Įstaigai teisė teikti akredituotą socialinę priežiūrą suteikiama 3 metams nuo sprendimo teikti akredituotą socialinę priežiūrą priėmimo dienos. Pasibaigus šiam terminui, įstaigos iš naujo kreipiasi į savivaldybę Tvarkos apraše nustatyta tvarka dėl akredituotos socialinės priežiūros teikimo. Jei įstaigos teisė teikti akredituotą socialinę priežiūrą buvo laikinai sustabdyta, 3 metų laikotarpis skaičiuojamas susumavus akredituotos socialinės priežiūros teikimo laikotarpius.
18. Pasikeitus prašyme ar jo priede (prieduose) pateiktiems duomenims, Pareiškėjas ar akredituotą socialinę priežiūrą teikianti įstaiga nedelsdamas (nedelsdama), bet ne vėliau nei per 5 darbo dienas nuo šių duomenų pasikeitimo dienos, raštu informuoja savivaldybės administraciją, kuriai buvo teiktas prašymas, nurodydamas (nurodydama), kuriuos duomenis prašoma patikslinti, ir duomenų tikslinimo priežastį, kartu pateikdamas (pateikdama) iš naujo užpildytą atitinkamą (-as) prašymo priedo (-ų) formą (-as). Per 3 darbo dienas nuo šio prašymo gavimo dienos padalinys patikslina šiuos duomenis SPIS.
IV SKYRIUS
ĮSTAIGOS TEISĖS TEIKTI AKREDITUOTĄ SOCIALINĘ PRIEŽIŪRĄ SUSTABDYMAS AR PANAIKINIMAS

19. Įstaigos teisė teikti akredituotą socialinę priežiūrą Įstatyme nustatytais atvejais ir gavus informaciją apie netinkamą ir nekokybišką paslaugų teikimą gali būti sustabdoma ar panaikinama Komisijos rekomendacija, kuri įforminama Savivaldybės administracijos direktoriaus įsakymu.
20. Socialinių paslaugų įstaigos teisė teikti akredituotą socialinę priežiūrą gali būti sustabdoma ne ilgiau kaip 6 mėnesiams šiais atvejais:
20.1. gavus socialinių paslaugų įstaigos prašymą;
20.2. Savivaldybei nustačius akredituotos socialinės priežiūros teikimo pažeidimų ar neatitikimų nustatytiems reikalavimams.
21. Socialinių paslaugų įstaigos teisė teikti akredituotą socialinę priežiūrą panaikinama šiais atvejais:
21.1. gavus socialinių paslaugų įstaigos prašymą;
21.2. pasibaigus socialinių paslaugų įstaigos, kaip juridinio asmens, veiklai;
21.3. socialinių paslaugų įstaigai per savivaldybės nustatytą terminą nepašalinus akredituotos socialinės priežiūros teikimo pažeidimų ar neatitikimų.
22. Apie teisės teikti akredituotą socialinę priežiūrą sustabdymą ar panaikinimą savivaldybė informuoja įstaigą raštu per 3 darbo dienas nuo šio sprendimo priėmimo dienos, pateikdamas šio sprendimo kopiją.  Savivaldybės administracijos Socialinės paramos skyriaus atsakingas darbuotojas įveda sprendimo sustabdyti ar panaikinti teisę teikti akredituotą socialinę priežiūrą datą į SPIS per 3 darbo dienas nuo šio sprendimo priėmimo dienos.
V SKYRIUS
AKREDITUOTOS VAIKŲ DIENOS SOCIALINĖS PRIEŽIŪROS TEIKIMO REIKALAVIMAI

23. Įstaigos darbuotojai, teikiantys akredituotą vaikų dienos socialinės priežiūros paslaugą, privalo turėti tam tikrą išsilavinimą ir profesinę kompetenciją. Įstaigoje tiesiogiai su vaikais nuolat turi dirbti bent vienas darbuotojas, turintis Įstatymo 20 straipsnio 3 dalyje nurodytą išsilavinimą.
24. Įstaigos darbuotojams turi būti sudaryta galimybė tobulinti kvalifikaciją. 
25. Įstaiga privalo turėti ne mažiau nei dvi patalpas, kuriose būtų teikiama akredituota vaikų dienos socialinės priežiūros paslauga vaikams ir (ar) jų šeimų nariams. 
VI SKYRIUS
AKREDITUOTOS VAIKŲ DIENOS SOCIALINĖS PRIEŽIŪROS TEIKIMO REKOMENDACIJOS

26. Akredituota vaikų dienos socialinės priežiūros paslauga gali būti teikiama tiek dirbant individualiai, tiek grupėmis. Vaikų dienos centrą gali lankyti visi vaikai iš įvairių šeimų.
27. Rekomenduojama, kad akredituotą vaikų dienos socialinės priežiūros paslaugą gautų ne mažiau kaip 10 nuolatinių jos gavėjų.
28. Rekomenduojama, kad nemokamas maitinimas įstaigos patalpose būtų organizuojamas vaikams, kurie įstaigoje praleidžia daugiau kaip 4 valandas per dieną.
29. Įstaigoje darbas gali būti organizuojamas pamainomis.
VII SKYRIUS
VAIKŲ DIENOS SOCIALINĖS PRIEŽIŪROS VEIKLOS TURINYS

30. [bookmark: part_082ee6a8586b4537a7c0e510782dcf49]Vaikų dienos socialinė priežiūra apima:
30.1. socialinių ir gyvenimo įgūdžių ugdymo, sociokultūrines ir kitas su vaiko ugdymu, jo teisių apsauga, integracija į šeimą, visuomene susijusias paslaugas (socialinių, higienos įpročių formavimas, pagalba ruošiant pamokas);
30.2. [bookmark: part_0a8bcf75fd284757b6002b42c64ad302]neformaliojo švietimo, socialinės reabilitacijos, integracijos, prevencijos ir kitų programų negalią turintiems vaikams organizavimą ir vykdymą;
30.3. [bookmark: part_cf59ed0765ce400b8340d0271b010fb2]informavimo, konsultavimo, tarpininkavimo paslaugas;
30.4. [bookmark: part_89c43bc079e74e288e1308f15ec49b4a]nemokamo įstaigą lankančių vaikų maitinimo organizavimą;
30.5. [bookmark: part_1be2b859efbd47ff9abf3e4dccf3a7bc]vaikų laisvalaikio užimtumo organizavimą;
30.6. nuolatinių ryšių su savo veiklos teritorijoje veikiančiomis mokyklomis, policija, nevyriausybinėmis organizacijomis, kitomis socialinių paslaugų įstaigomis, savivaldybės ir gyvenamosios vietos bendruomenėmis, religinėmis bendruomenėmis, bendrijomis ir su vaiko teisių apsauga susijusiomis bei pagalbą vaikams, šeimai teikiančiomis institucijomis ir įstaigomis – socialinės paramos skyriais, seniūnijomis, kitomis įstaigomis ir organizacijomis (pvz., sveikatos priežiūros) – plėtojimą ir palaikymą;
30.7. [bookmark: part_3ec0a13f963f4e13972b4dd580239e17]vykdyti kitas Lietuvos Respublikos teisės aktams ir įstaigos veiklos tikslams neprieštaraujančias socialinės priežiūros paslaugas.
31. [bookmark: part_9b604846399b4cfbb606b594b265c8da]Įstaiga gali vykdyti šią papildomą veiklą:
31.1. [bookmark: part_f5595a3961af4e4b9e3dc2ad35883d8a]teikti vaikų užimtumo vasarą paslaugas;
31.2. [bookmark: part_05c30971477f49c09b8fc927d6a365bc]vykdyti vaikų ir suaugusiųjų neformaliojo švietimo, socialinės reabilitacijos, integracijos, prevencijos ir kitas programas;
31.3. [bookmark: part_4afc6f1eb62245ba9cf82816b382493c]organizuoti ir vykdyti projektinę veiklą;
31.4. [bookmark: part_a1ff24c0be2d4f07894198065105fd4b]organizuoti savanorišką veiklą;
31.5. [bookmark: part_f1f1079c4e824d1986c1a97e69133726]pagal kompetenciją įgyvendinti vaiko minimalios priežiūros priemones, numatytas Lietuvos Respublikos vaiko minimalios ir vidutinės priežiūros įstatyme;
31.6. [bookmark: part_087e11f4ada744559e0af34f44a0cadf]vykdyti kitas Lietuvos Respublikos teisės aktams ir įstaigos veiklos tikslams neprieštaraujančias veiklas.
32. Įstaigos, vykdydamos veiklą:	
32.1. nustato vaikų poreikiams pritaikytą darbo laiką ir vykdo veiklą ne trumpiau kaip 3 dienas per savaitę, ne trumpiau kaip 4 valandas per dieną;
32.2. viešai skelbia visuomenei informaciją apie įstaigos misiją, viziją, darbo formą, tikslus, uždavinius, jų įgyvendinimo priemones ir teikiamas paslaugas.
VIII SKYRIUS
ĮSTAIGOS, TEIKIANČIOS AKREDITUOTĄ VAIKŲ DIENOS SOCIALINĖS PRIEŽIŪROS PASLAUGĄ, VEIKLOS ORGANIZAVIMAS

33. Pagrindinių įstaigos veiklos organizavimo dokumentų paketą sudaro:
33.1. steigimo dokumentai (įstatai, nuostatai, statutas, steigimo sutartis ar kiti steigimo dokumentai);
33.2. įstaigos vidaus tvarkos taisyklės, nustatančios įstaigos darbuotojų elgesio įstaigoje reikalavimus, buvimo įstaigoje normas, teises ir pareigas, tarpusavio santykius, apibrėžiančios įstaigos darbuotojų, vaikų ir vaiko atstovų pagal įstatymą, kitų asmenų, kuriems teikiama akredituota vaikų dienos socialinės priežiūros paslauga, teises ir pareigas; 
33.3. pažymos iš Įtariamųjų, kaltinamųjų ir nuteistųjų registro, patvirtinančios, kad asmuo nėra teistas už nusikaltimus, nurodytus Lietuvos Respublikos vaiko teisių apsaugos pagrindų įstatymo 30 straipsnio 1 dalyje; 
33.4. įstaigos darbuotojų pareigybių aprašymai, darbo sutartys, darbų saugos instrukcijos ir kiti dokumentai, kuriuos privaloma turėti pagal darbo santykius, darbų saugą ir darbuotojų sveikatą reguliuojančius Lietuvos Respublikos teisės aktus;
33.5. dokumentai dėl patalpų, kuriose teikiama akredituota vaikų dienos socialinės priežiūros paslauga, atitikties priešgaisrinės saugos, darbo saugos bei higienos reikalavimams. Jei įstaiga teikdama prašymą akreditacijai šių dokumentų neturi, nurodomas 6 mėnesių terminas šiems dokumentams gauti;
33.6. laisva forma pildomas įstaigą lankančių asmenų registracijos žurnalas;
33.7. individualūs darbo su vaiku ir jo šeimos nariais planai;
33.8. bendradarbiavimo sutartys su socialiniais partneriais, jei jų yra;
33.9. įstaigos teikiamų paslaugų sąrašas;
33.10. įstaigos metiniai veiklos planai.
34. Įstaigos gali turėti ir kitų dokumentų, nustatančių jų vidaus tvarkos reikalavimus.
35. Dėl akredituotos vaikų dienos socialinės priežiūros paslaugos kreipiasi:
35.1. vaiko tėvai ar jo atstovai pagal įstatymą į savo gyvenamosios vietos seniūniją ir užpildo prašymą ir kitus priedus (Tvarkos aprašo 3 priedas: SP-8, SP-1, deklaracija, informacinis lapelis, Asmens (šeimos) socialinių paslaugų poreikio vertinimas);  
35.2. socialinis darbuotojas darbui su šeima ar atvejo vadybininkas, nustatęs socialinės priežiūros paslaugos poreikį, pateikia atvejo vadybininko rekomendaciją Savivaldybės administracijos Socialinės paramos skyriui. Šiuo atveju, atskiro vaiko tėvų ar jo atstovų pagal įstatymą, prašymo teikti savo gyvenamosios vietos seniūnijai nereikia.
36. Dėl akredituotų socialinės priežiūros paslaugų kreipiasi:
36.1. asmenys ar jų  įgalioti atstovai pagal įstatymą į savo gyvenamosios vietos seniūniją ir pateikia dokumentus, vadovaujantis Lietuvos Respublikos socialinės apaugos ir darbo ministro patvirtintu 2006 m. balandžio 5 d.  įsakymu Nr. A1-94 „Dėl asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“.
37. Akredituota vaikų dienos socialinės priežiūros paslauga vaikui pradedama teikti, su Savivaldybe pasirašius šios paslaugos finansavimo sutartį (išskyrus biudžetines įstaigas, kurių steigėja – Savivaldybė). Akredituotos vaikų dienos socialinės priežiūros paslaugos teikimo sutartis sudaroma tarp įstaigos ir vaiko tėvų ar jo atstovų pagal įstatymą.
38. Jeigu pageidaujamoje akredituotoje socialinės priežiūros įstaigoje nėra laisvų vietų, pareiškėjui gali būti siūloma suteikti paslaugas kitoje įstaigoje. Jam atsisakius arba nesant vietų nei vienoje įstaigoje, asmuo įrašomas į eilę gauti akredituotas socialinės priežiūros paslaugas. Eilė sudaroma kiekvienai socialinės priežiūros įstaigai pagal prašymo pateikimo datą. Eiles sudaro Socialinės paramos skyrius.
IX SKYRIUS
ĮSTAIGŲ, TEIKIANČIŲ AKREDITUOTAS SOCIALINĖS PRIEŽIŪROS PASLAUGAS, VEIKLOS ORGANIZAVIMAS

39. Akredituotų socialinės priežiūros paslaugų poreikio nustatymo ir skyrimo tvarka ( išskyrus akredituotas vaikų dienos socialinės priežiūros paslaugas), numatyta Asmens (šeimos) socialinių paslaugų poreikio nustatymo ir skyrimo Šakių rajono savivaldybėje tvarkos apraše, patvirtintame Šakių rajono savivaldybės tarybos 2021 m. gegužės 28 d. sprendimu Nr. T-164 „Dėl Asmens (šeimos) socialinių paslaugų poreikio nustatymo ir skyrimo Šakių rajono savivaldybėje tvarkos aprašo patvirtinimo“.
X SKYRIUS
BAIGIAMOSIOS NUOSTATOS

40. Tvarkos aprašas gali būti keičiamas, pildomas ir pripažįstamas netekusiu galios Savivaldybės administracijos direktoriaus įsakymu.
41. Savivaldybės informaciją apie įstaigas, teikiančias akredituotą socialinę priežiūrą (pagal socialines paslaugas) (įstaigos pavadinimą, kontaktus (veiklos adresą, telefono ryšio numerį, elektroninio pašto adresą), numatytą (planinį) vietų skaičių įstaigoje), ir apie gyventojams jų teritorijose teikiamas akredituotos socialinės priežiūros paslaugas (socialinės priežiūros paslaugų aprašymą, dokumentus, reikalingus socialinės priežiūros paslaugoms gauti) skelbia savo interneto svetainėse.
42. Savivaldybės nustatyta tvarka kontroliuoja akredituotos socialinės priežiūros teikimą.
43. Įstaigos veikla gali būti finansuojama iš valstybės, savivaldybių biudžetų, kitų finansavimo šaltinių. Įstaiga gali gauti paramą, o įstaigos paslaugas gaunantys asmenys – labdarą.
44. Įstaiga gali priklausyti asociacijai, kuri atstovauja jos interesams.
45. Savivaldybės administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

